नेगेनहिर प्रान्त, श्रीलंका

नेगेनहिर प्रान्त वा पूर्वी प्रान्त (सिंहल भासय् නැගෙනහිර පළාත, लिप्यान्तरण: नेगेनहिर पलात, तमिल भासय् கிழக்கு மாகாணம்)  श्रीलंकाया गुंगू प्रान्तय् छगू ख। प्रान्त थ्व देय्‌या न्हापांगु तहया प्रशासनिक विभाजन ख। थ्व प्रान्तत १९गु शताब्दी निसें अस्तित्वय् दु तर सन् १९८७य् श्रीलंकाया संविधानया १३गु संशोधनं प्रान्तीय परिषदत पलिस्था जुइन्ह्य थ्व प्रान्ततयेगु छुं नं कानूनी हैसियत मदयाच्वन।  सन् १९८८ निसें २००६या दथुइ थ्व प्रान्तयात अस्थायी रुपं उत्तरी प्रान्तनाप विलय याना उत्तर पूर्वी प्रान्त दयेकल। थ्व प्रान्तया राजधानी त्रिकुणामलय (ත්‍රිකුණාමලය) ख । कलमुनाई थ्व प्रान्तया दकले तःधंगु व दकले अप्व जनसंख्या दूगु नगर ख।

भूगोल
थ्व प्रान्तया क्षेत्रफल ९,९९६ वर्ग किलोमिटर (३,८५९ वर्ग माइल) दु।

थ्व प्रान्तया उत्तरय् उत्तरी प्रान्त, पूर्वय् बंगालया खाडी, दक्षिणय् दक्षिणी प्रान्त व पश्चिमय् उवा, मध्य व उत्तर मध्य प्रान्त ला।

थ्व प्रान्तया तटय् लगूनया प्रभुत्व दु , दकलय् तःधंगु लगून बट्टिकलोआ लगून , कोक्किलाई लगून , उपार लगून व उल्लाकालि लगून ख ।

अर्थ
पूर्वी प्रान्तय् मू रुपं बुंज्याय् आधारित अर्थतन्त्र दु व थ्व प्रान्तयात सामान्यतया "श्रीलंकाया अन्न भण्डार"या नामं म्हसीकिगु या। थ्व थासय् राष्ट्रिय वा उत्पादनय् २५%, राष्ट्रिय दुरु उत्पादनय् १७%, व राष्ट्रिय न्या उत्पादनय् २१% योगदान दु। थन कःनि बुंज्या विस्तार जुयाच्वंगु दु, हाइब्रिड बीज तयाः तःधंगु ल्याखय् कःनि खेती यानाः ठेक्काया बजारय् उत्पादन यक्व हे अप्वःगु दुसा देय्यात माःगु कःनिया २५ प्रतिशत उत्पादन यायेगु लक्ष्य तयातःगु दु। औद्योगिक क्षेत्रं प्रान्तया जीडीपीया ३४% योगदान ब्यु व निर्यात प्रशोधन क्षेत्र थेंज्याःगु त्रिकुणामल ईपीजेड व साम्पुर हेभी औद्योगिक क्षेत्रयात त्रिकुणामल बन्दरगाहया नापं औद्योगिक क्षेत्रयात तिबः बीत विकास याःगु दु, गुकियात ब्रेक बल्क , बल्क कार्गो व औद्योगिक गतिविधिया निंतिं विकास यानाच्वंगु दु।

थ्व प्रान्तय् छगू तःधंगु पर्यटन उद्योग दु गुकिलि यक्व समुद्री तटया रिसोर्ट व होटलत ला। थ्व चाःहिलिगु थाय्त आपालं लगुनय् नापं पासिकुदाह, निलावेली, उपप्पुवेली व कलकुदाह थें न्याःगु समुद्र तटय् ला।  ऐतिहासिक थाय् व मेमेगु प्राकृतिक आकर्षण दसु पिजियन टापु , कोरल रीफं थ्व उद्योगय् योगदान बी। 

प्रशासनिक विभाजन
थ्व प्रान्तयात ३ प्रशासनिक जिल्ला (अम्पार, मडकलपुव व त्रिकुणामल), ४५ विभागीय सचिवालय मण्डल (डीएस मण्डल) व १,०८५ ग्रामा नीलाधारी मण्डल (जीएन मण्डल)य् विभाजित दु।

अम्पार जिल्ला

 अड्डलच्चेन विभागीय सचिवालय
 अक्करॆयिपत्तुव विभागीय सचिवालय
 अलयाडिवॆम्बु विभागीय सचिवालय
 अम्पार विभागीय सचिवालय
 दमन विभागीय सचिवालय
 दॆहिअत्तकण्डिय विभागीय सचिवालय
 ईरगम विभागीय सचिवालय
 कल्मुने विभागीय सचिवालय
 करतिवु विभागीय सचिवालय
 लाहुगल विभागीय सचिवालय
 महऒय विभागीय सचिवालय
 नवितान्वॆलि विभागीय सचिवालय
 नीन्तावुर् विभागीय सचिवालय
 पदियतलाव विभागीय सचिवालय
 पॊतुविल् विभागीय सचिवालय
 सेन्तमारतु विभागीय सचिवालय
 समन्तुरे विभागीय सचिवालय
 तिरुक्कोविल् विभागीय सचिवालय
 उहन विभागीय सचिवालय

मडकलपुव जिल्ला

 मडकलपुव विभागीय सचिवालय
 ऎरावूर् पत्तु विभागीय सचिवालय
 ऎरावूर् नगर विभागीय सचिवालय
 कात्तन्कुडि विभागीय सचिवालय
 कोरळे पत्तु विभागीय सचिवालय
 कोरळे पत्तु उतुर विभागीय सचिवालय
 कोरळे पत्तु दकुण विभागीय सचिवालय
 कोरळे पत्तु बटहिर विभागीय सचिवालय
 मान्मुने उतुर विभागीय सचिवालय
 मान्मुने पत्तु विभागीय सचिवालय
 मान्मुने दकुण सह ऎरुविल् पत्तु विभागीय सचिवालय
 मान्मुने बटहिर विभागीय सचिवालय
 पॊरतिवु पत्तु विभागीय सचिवालय

त्रिकुणामल जिल्ला

 गोमरन्कडवल विभागीय सचिवालय
 कन्तले विभागीय सचिवालय
 किन्निया विभागीय सचिवालय
 कुच्चवेलि विभागीय सचिवालय
 मॊरवॅव विभागीय सचिवालय
 मुत्तूर् विभागीय सचिवालय
 पदवि श्री पुर विभागीय सचिवालय
 सेरुविल विभागीय सचिवालय
 तँबलगमुव विभागीय सचिवालय
 त्रिकुणामल विभागीय सचिवालय
 वॆरुगल् विभागीय सचिवालय

लिधंसा

पुचः:श्रीलङ्का